
TAUHEED KE SHARAAET (Conditions) 

Taaleef : Abu Umar Al-Kuwaiti (Hafizahullaah) 

Har Musalmaan Ke Liye Zaroori Hai Ke Woh Tauheed Ki Sharaaet Maloom 
Kare Aur Unko Apne Andar Paida Kare. Isliye Ke In Shuroot Ke Na Hone Se 
Tauheed Bhi Ma'doom (Ghair Maujood) Ho Jaati Hai Aur Tauheed Eemaan Ki 
Bunyaad Hai Goya Eemaan Hi Naapaid (Gumm) Ho Jaata Hai. 

Jis Tarah Namaaz Ki Sharaaet Mein Se Agar Koi Shart Ya'ni Qiblah Rukh Hona, 
Satar Dhaanpna Waghaira Faut Ho Jaaye Tou Namaaz Hi Baatil Ho Jaati Hai 
Isliye Ke Namaaz Ki Saheeh Adaaigi Aur Qubooliyat Ke Liye Yeh Sharaaet Hai 
Inki Naa Maujoodgi Mein Namaaz Nahi Hoti. Isi Tarah Tauheed Ki Sharaaet 
Agar Na Ho Tou Tauheed Bhi Nahi Hogi. Tauheed Ki Sharaaet Saath (7) Hai. 

(1) Pehli Shart ILM : 

Jaisa Ke Irshaad Baari Ta'aalaa Hai : 

Is Baat Ko Jaanlo Ke Allaah Ke Alaavah Koi Ma'bood Nahi Hai. [Muhammad : 19]. 

Allaah Ke Baarey Mein Yeh 'ILm Isliye Zaroori Hai Ke Allaah Ke Ek Hone Aur 
Akele Hi Mustahaq 'Ibaadat Hone Se Laa-'lLmi Bandey Ke Qubool-e-lslaam 
Mein Rukaavat Hai. Isliye Kisi Bhi Insaan Par Islaam Qubool Karne Ke Liye 
Allaah Ki Wahdaaniyat (Allaah Ke Akele Hone) Aur Mustahaq 'Ibaadat Hone 
Ka ILm Laazim Hai. 

Nabi Kareem (;&&) Ne Farmaaya: "Jo Is Haal Mein Margaya Ke Woh Is Baat 

Ka ILm Rakhta Tha Ke Allaah Ke Alaavah Koi Mabood Nahi Hai Tou Yeh 
Aadmi Jannat Mein Daakhil Hoga." [Saheeh Muslim, Hadees : 43 or 26 a] 

Shaikh Abdur Rahmaan Bin Hasan (Rahimahullaah) Farmaate Hai Ke: "Ahle 
Sunnat Wal-Jamaa'at Ke Ulamaa Ne "laa llaaha lllallaah" Ke Ma'na Iske 
Manaafi (Inkaar) Aur (Allaah Ki Tauheed) Isko Saabit Karne Waale Umoor 
Zikr Kiye Hain Jin Ka Jaanna Zaroori Hai Ke In Ka Jaanna Allaah Ne Zaroori 
Qaraar Diya Hai 

Abu AL-Muzaffar Wazeer Kahte Hai Ke: "Laa llaaha lllallaah" Ek Gawaahi Hai 
Aur Jo Shakhs Kisi Baat Ki Gawaahi De Raha Ho Tou Us Par Laazim Hota Hai Ke 
Woh Is Baat Se Waaqif Ho Jis Baat Ki Gawaahi De Raha Hai Lihaaza Jo 
Musalmaan "Laa llaaha lllallaah" Ka Iqraar Kar Raha Hai Usey Is Shahaadat 
Aur Gawaahi Ke Baare Mein 'ILm Hona Chaahiye Isliye Ke Iska Hukm Allaah 
Ne Diya Hai Ke : 

Is Baat Ko Jaan Rakho Ke Allaah Ke Alaavah Koi Ibaadat Ka Mustahiq Nahi Hai. 
[Soorah Muhammad : 19] 

Ya'ni Uloohiyat (Allaah Ko Ek Maanna) Sirf Usi Ke Liye Waajib Hai Koi Iska Haq 
Nahi Rakhta Is Tarah Is Kalimah Se Yeh Bhi Saabit Hota Hai Ke Taaghoot Ka 
Inkaar Laazim Hai Allaah Par Eemaan Zaroori Hai Jab Koi Insaan Tamaam 
Makhlooq Se Uloohiyat Ki Nafee (inkaar) Karke Sirf Allaah Ke Liye Isey Saabit 
Karta Hai Tou Yeh Kufr Bit Taaghoot (Taaghoot ka Inkaar) Aur Eemaan-Billaah 
(Allaah par Eemaan) Hai. [Ad-Durar As-Saniyyah : 2/216] 

Shaikh 'Abdullaah Bin 'Abdur Rahmaan Abaa-Bateen (Rahimahullaah) Kehte 
Hain: Allaah Ka Farmaan Hai : 

"Yeh Quraan Tamaam Logon Ke Liye Ittela' Naama Hai Ke Iske Zariye Se, Woh 
Hoshyaar Kar Diye Jaaein Aur Bakhoobi Ma'loom Karley Ke Allaah Ek Hi 
Ma'bood Hai Aur Taaki Aqal-Mand Log Sonch Samajh Lein." 

[Al-lbraaheem : 52] 

j, ^ 

Is Aayat Mein Allaah Ta'aalaa Ne Farmaaya Hai : ("^] Ja 

Jis Ka Matlab Hai "Taaki Woh Allaah Ki Wahdaaniyat Ka ILm Haasil Kare," 

Yeh Nahi Farmaaya Ke: (" fSj ja uS ") "Woh Kahey Ke Woh Allaah Hi Akela 
Ma'bood Hai / 1 Ya'ni Sirf Kehna Nahi Balke Jaanna Zaroori Hai. 

Doosri Aayat Mein Allaah Ka Farmaan Hai: 

"Jis Ne Haq Ki Gawaahi Dee Aur Woh Uska ILm Bhi Rakhte Ho." [Az-Zukhruf: 86] 

Ya'ni Jis Baat Ka Zabaan Se Iqraar Kar rahey Hain Uske Baarey Mein ILm Bhi 

Ho, Ulamaa Ne Is Aayat Aur Isi Tarah Ki Doosri Aayaat Se Istedlaal Kiya Hai Ke 
Insaan Par Sab Se Pehle Allaah Ke Baarey Mein Ma'lumaat Kama Waajib Hai. 

"Laa llaaha IMaMaah 11 Ke Baarey Mein ILm Bhi Faraaiz Mein Se Hai Aur Is 
Kalimey Ke Matlab Se Laa-ILmi Sab Se Badi Jahaalat Hai Magar Aaj Kal Kuch 
Log Aisey Bhi Hai Jab Unke Saamney "Laa llaaha IMaMaah" Ka Matlab Wa 
Mafhoom Bayaan Kiya Jaata Hai Aur Unhein Kaha Jaata Hai Ke Uske Ma'na Wa 
Matlab Ko Seekhein Yaad Rakhein Tou Woh Kahte Hain Ke: Islaam Ne Hum Par Aisi 
Koi Zimmedaari Nahi Daali Ke Hum "Laa llaaha lllallaah" Ka Ma'na Bhi Samjhein, 

Tou Hum Unse Yeh 'Arz Karengey Ke Aap Par Tauheed Ko Samajhna Laazim 
Hai Woh Tauheed Jis Ke Liye Allaah Ne Jin Aur Insaanon Ko Paidaa Kiya Hai 
Aur Tamaam Rasoolon Ko Tauheed Samjhaane Aur Us Ki Taraf Da'wat 
Deney Ke Liye Hi Mab'oos Farmaaya (bheja) Hai. Aur Yeh Bhi Insaan Par 
Laazim Hai Ke Woh Tauheed Ke Mukhaalif Aur Mutazaad (Opposite) 'Amal Se 
Bhi Waaqifiyat Haasil Kare Ya'ni Shirk Se Jis Ki Maghfirat Kabhi Bhi Nahi Ho Sakti. 

Agar Koi Laa-ILmi Ki Bina Par Bhi Shirk Kar Baithey Tou Yeh Bhi Naa-Qaabil 
Muaafi Hai Is Baarey Mein ’Adam Waaqifiyat Ka ’Uzr Qubool Nahi Hoga Is 
Tarah Shirk Mein Kisi Ki Taqleed Wa Pairvi Bhi Jaaiz Nahi Jis Tarah Tauheed 
Islaam Ki Bunyaad Hai Is Tarah Shirk Is Bunyaad Ko Khatam Kar Deney Waala 

Hai, Lihaaza Is Mein Kisi Qism Ki Muaazirat Qaabil-e-Qubool Nahi Hoti Isliye 
Ke Jo Shakhs Ma'roof (Bhalaayi) Ko Jaanta Hai Us Par Laazim Hai Ke Woh 
Munkar (Buraayi) Ko Bhi Maloom Kare, Taaki Usse Ijtenaab Karsakey Khaas 
Kar Sab Se Aham Ma'roof Aur Aham Munkar Ya'ni Tauheed Aur Shirk. 

[Ad-Daarus-Saniyyah : 12/58] 

Shaikh 'Abdul Lateef Bin 'Abdur Rahmaan Farmaate Hai Shaikh Muhammad 
Bin Abdul Wahhaab Ka Qaul Hai Ke : 

"Sirf Lafzi Taur Par "laa llaaha lllallaah" Ki Shahaadat Baghair Ma'na Wa 
Matlab Ke Samjhe Kaafi Nahi Hai, Iske Taqaazon Ke Mutaabiq ’Amal Kiye 
Baghair Koi Musalmaan Nahi Kehla Sakta. Agarchey Yeh Karaamiyyah Firqey 
Ka ’Aqeedah Wa Nazariya Hai. 

Magar Unki Yeh Baatein Saheeh Nahi Hai Isliye Ke Allaah Ta'aalaa Ne 
Munaafiqeen Ko Zabaani Iqraar Ke Baavajood Jhoota Qaraar Diya Jaisa Ke 
Irshaad Hai : 




(jjaaiali (jl ^ julj aw! j tllil auI j q au! (Jjju/j] diil ^ Al lij 

"Jab Nabi (;&&) Ke Paas Munaafiqeen Aakar Yeh Kahey Ke Hum Is Baat Ki 

Gawaahi Detey Hain Ke Aap Allaah Ke Rasool Hai, Allaah Jaanta Hai Ke Aap 
Allaah Ke Rasool Hai, Allaah Yeh Gawaahi Deta Hai Ke Munaafiqeen Jhoote Hai." 

[Al-Munaafiqoon : 1] 

Haalaanke Unho Ne Allaah Ke Rasool (Afe) Ki Risaalat Ke Iqraar Ke Liye Jo 

Alfaaz Istemaal Kiye The Woh Taakeed Ka Faaidah Detey Hai Ya'ni Apne Qaul 
Ko Achchi Tarah Saabit Karne Ki Koshish Ki Magar Allaah Ne Bhi Waise Hi 
Alfaaz Se Unki Tardeed (Radd) Wa Takzeeb Kardi. 

Isse Ma'loom Hota Hai Ke Eemaan Ke Liye Sidq (Sachchaayi) Wa 'Amal 
Donon Laazmi Hai Tab Eemaan Keh laayega, 

Ab Agar Koi Shakhs "Laa llaaha lllallaah" Ki Gawaahi Zabaan Se Deta Hai 
Magar Ghair-Allaah Ki 'Ibaadat Bhi Karta Hai Tou Us Ka Yeh Lafzi Wa Zabaani 
Da'waa Koi Haisiyat Nahi Rakhta Agarchey Woh Namaaz Padhta Rahey 
Qurbaaniyaan Dey, Rozey Rakhey, Deegar Islaami Rusoom Adaa Karta Rahey. 
Allaah Ta'aalaa Ka Irshaad Hai : 


6 .V J jliai 

Kya Turn Kitaab Ke Kuch Hissey Par Eemaan Laate Ho Kuch Hisse Ka Inkaar 
Karte Ho ? [Surah Al-Baqarah : 85] [Ad-Durar As-Sunnah : 12/535] 

Lihaaza Musalmaan Par Jis Tarah Tauheed Ko Samajhna Aur Us Ko Apnaana 
Laazim Hai Usi Tarah Tamaan Qism Ke Shirkiyah Af-aal (Kaam) Aur Aqwaal 
(Baaton) Se Ijtenaab Bhi Zaroori Hai. 

(2) Doosri Shart "YAQEEN". 

"Ya'ni Tauheed Aur "Laa llaaha lllallaah" Ke M'ana Wa Matlab Ko Samajhne Ke 
Ba'd Us Par Yaqeen Rakhna, Us Mein Kisi Qism Ka Shak Na Kama, Is Baat Par 
Dil Se Yaqeen Kama Ke Allaah Hi Tamaan Qism Ki 'Ibaadaat Ka Akela 
Mustahaq Hai Us Mein Zara Sa Bhi Shak Ya Taraddud Na Karein. Allaah 
Ta'aalaa Ne Muminon Ki Yahi Ta'reef Ki Hai Aur Unhe Apne Da'waa-e-Eemaan 
Mein Sachcha Qaraar Diya Hai." 

"Mumin Woh Log Hain Jo Allaah Aur Uske Rasool (;&&) Par Eemaan Laaye 

Aur Phir Shak Nahi Kiya Aur Apne Amwaal (maalon) Aur Apni Jaanon Se 
Allaah Ki Raah Mein Jihaad Kiya, Yahi Log Sachchey Hain." [Al-Hujuraat: 15] 

Is Tarah Ek Hadees Mein Aata Hai Nabi Ne Farmaaya: 

"Jis Ne Yeh Gawaahi Dee Ke Allaah Ke Siwa Koi Ma'bood Nahi Aur Mai 
Muhammad ! Allaah Ka Rasool Hoon Aur Phir Is Gawaahi Mein Shak Nahi 
Kiya Tou Woh Shakhs Jannat Mein Daakhil Hoga." [Saheeh Muslim] 

(3) Teesri Shart "QUBOOL KARNA". 

"Ya'ni Tauheed Aur "Laa llaaha lllallaah" Ke Matlab Ko Samajhne Ke Saath 
Saath Usey Qubool Kare Aur ’Ibaadat Mein Se Kisi Bhi Qism Ki 'Ibaadat Ko 
Radd Na Kare, Ya'ni Inkaar Na Kare." 

Allaah Ta'aalaa Ne Kuffaar Ki Yahi Kharaabi Bayaan Ki Hai : 

"Yeh Woh Log Hain Ke Jab Unse Kaha Jaata Tha Ke Allaah Ke Siwa Koi 'Ibaadat 
Ke Laayaq Nahi Hai Tou Yeh Log Takabbur Karte The. 

Aur Kehte The Ke Kya Hum Ek Deewaane Shaa'ir (poet) Ke Qaul Par Apne 
Khudaaon Ko Chhord Dein?." [As-Saaffaat: 35-36] 

(4) Chauthi Shart "TAABEDAARI". 

Ya'ni Tauheed Ko Samajhne, Us Par Yaqeen Karne, Usey Qubool Karne Ke B'ad 
Uske Taqaazey Ke Mutaabiq 'Amal Kama Hai Aur Woh Is Tarah Ke Har 
Taaghoot Ka Inkaar Aur Bezaari, Sirf Ek Allaah Par Eemaan Uske Liye Khud Ko 
Mukhtas (Khaas) Kar Dena. 

"Tere Rabb Ki Qasam (Aye Muhammad (Afc)) Ye Log Us Waqt Tak Mumin 

Nahi Ho Sakte Jab Tak Apne Ikhtelaafi Umoor (Kaamo) Mein Aap (,a!$fe) Ko 
Haakim Na Maanlein Aur Phir Aap Ke Kiye Huye Faisley Se Apne Dil Mein Koi 

Tangi Aur Naakhushi Mehsoos Na Karein, Is Faisley Ko Mukammal Taur Par 
Tasleem Karlein." [An-Nisaa : 65] 

Teesri Aur Chauhti Shart Mein Faraq Ye Hai Ke Qubool Kama Aqwaal (Baaton) 
Se Flota Hai Aur Taabedaari Af-aal (Kaamon) Mein Hoti Hai. 

'Allamah 'Abdur Rahmaan Bin Hasan (Rahimahullaah) Kehte Hai : 

"Islaam Sirf Da'wey Ka Naam Nahi Hai Balke Islaam Ka Matlab Hai Allaah Ki 
Tauheed Ko Apnaana Aur Uski Itaa'at Kama Uske Saamney Jhukna Uski 
Raboobiyat Ko Tasleem Kama Aur Allaah Ki Sifaat Ko Tamaam Makhlooq Se 
Nafee (Inkaar) Kama. Jaisa Ke Allaah Ta'aaLa Ka Irshaad Hai : 

1 

jjl a jjjJL) *iL q-o jjj AJjjtiailj 

"Jis Ne Taaghoot Ka Inkaar Kiya Aur Allaah Par Eemaan Ley Aaya Tou Usne 
Mazboot Kadey Ko Thaam Liya." [Surah Al-Baqarah : 256] 

Doosri Jagah Irshaad Hai : 


"Oj&u v o*\X\ j&\ c&j fp jjM ^ 6 P V] ipp vi >i 6 A V] fiiSi ol" 

"Hukm (legislation/Qaanoon) Sirf Allaah Ka Hai Us Ne Ye Hukm Diya Hai Ke 
Sirf Us Ki 'Ibaadat Karo Yahi Seedha Aur Qaayam Rehne Waala Deen Hai 
Magar Aksar Log Nahi Jaantey." [Surah Yoosuf: 40] 

[Ad-Daar-Us-Saniyyah : 2/264] 

(5) Paanchwi Shart "SIDQ" (Sachchaayi). 

Ya'ni Tauheed Aur Kalimah Ke Matlab Ko Samajhne, Yaqeen Karne, Qubool 
Karne, Taabedaari Karne Ke Saath Saath Zaroori Hai Ke Un Umoor (Kaamon) 
Mein Insaan Sachchaayi Se Kaam Ley, 

Nabi ( pit. u5<ui£ ) Ka Irshaad Hai : 

chilli C- illl V) cAjIs iy* 1 1. AcAiC. 1 Aa^.^ Jj illl V) aJ] V (jl < Akl ^a La 


"Jis Shakhs Ne Allaah Ki Vahdaaniyat Muhammad (;&&) Ki Risaalat Wa 

'Abdeeyat (Bandey Hone) Ka Iqraar Dil Ki Sachchaayi Se Kar Liya Tou Allaah 
Ne Usko Jahannam Par Haraam Kardiya." [Saheeh Bukhaari, Hadees: 128] 

Nabi ( pluJ^oJ^. ) Ne Ek Aur Muqaam Par Farmaaya : 

4 laJl (J^A Ajla ^a la^Lk^a Afal VI 'Ll V cJUi 

"Jis Ne Sachchey Dil Se "Laa llaaha IMallaah" Kehdiya Woh Jannat Mein 
Daakhil Ho Jaayega." [Al-Bukhaari Wa Muslim ; Abu Ya'laa Fee Musnad : 6/10] 

Magar Jo Shakhs Zabaan Se Iqraar Karta Hai Magar Dil Se Kalimah Ke Matlab 
Se Inkaari Hai Tou Zabaani Iqraar Koi Nateejah Murattab Nahi Karta (Ya'ni 
Sawaab Tak Nahi Pohanchega) Jaisa Ke Allaah Ta'aalaa Ne Munaafiqeen Ke 
Baarey Mein Farmaaya Hai Ke Woh Kahte Hain : 

"Hum Gawaahi Detey Hai Ke Aap Allaah Ke Rasool Hai." 

Allaah Ne Farmaaya: "Allaah Jaanta Hai Ke Aap Uske Rasool Hain, Aur Allaah 
Gawaahi Deta Hai Ke Munaafiqeen Jhoote Hai." [Al-Munaafiqoon : l] 

Isi Tarah Ek Aur Aayat Mein Bhi Allaah Ne Aise Logon Ki Takzeeb Kee Hai : 

"Kuch Log Aise Hai Jo Kehte Hai Ke Hum Eemaan Laaye Hai Haalaanke Woh 
Mumin (Eemaan Waale) Nahi Hai." [Al-Baqarah : 8] 

(6) Chhatvi Shart "IKHLAAS". 

Mazkoorah (Oopar Zikr Kiye Gaye) Tamaam Baaton Ko Tasleem Karne Mein 
Ikhlaas Se Kaam Ley (Ya'ni Phichley Jo Sharaaet Hai Usko Ikhlaas Se Tasleem 
Kare). Ikhlaas Ka Matlab Yeh Hai Ke 'Ibaadat Khaalis Allaah Ke Liye Ho, 
'Ibaadat Mein Se Kisi Bhi Qism Ko Allaah Ke 'Alaavah Kisi Aur Ke Liye Na 
Bajaa-Laaye, Jaisa Ke Allaah Ta'aaLa Ka Farmaan Hai : 

Uj 

"Unhe Sirf Yahi Hukm Diya Gaya Hai Ke Allaah Ki 'Ibaadat Kare Uske Liye 
Deen Ko Khaalis Karte Huye Yaktaraf Ho Kar." [Al-Bayyinah : 5] 

Is Tarah Ikhlaas Ka Matlab Yeh Bhi Hai Ke "Laa llaaha lllallaah" Ka Iqraar Kisi 
Aur Ki Khaatir, Kisi Aur Ki Khushnudi Ke Liye Na Ho, 

Nabi ( ,oJLuu3<uk: ) Ne Farmaaya : 

Il <LLj >1 VI a!] V Jll jUil JL il jti " 

"Allaah Ne Jahannam Par Haraam Kardiya Hai Us Shakhs Ko Jo "Laa llaaha 
lllallaah" Sirf Allaah Ki Razamandi Ke Liye Kehta Hai." [Al-Bukhaari:540i WaMuslim] 

Doosri Hadees Mein Hai, Nabi Ne Farmaaya : 

Ajla I LaLk^ 1 T ^\\ A cilll V] AJ] V (J^ (j- 4 A-aLjiiJl (jjolill Ax-ml 

"Qiyaamat Ke Din Meri Shafaa'at Us Khush-Naseeb Ko Haasil Hogi Jis Ne Dil 
Ki Intehaayi Ikhlaas Ke Saath "Laa llaaha lllallaah" Kaha." [Al-Bukhaari] 

(7) Saatvi Shart "MUHABBAT". 

Mazkoorah Tamaam Sharaaet Ki Takmeel Ke Saath Saath Ek Shart Yeh Bhi Hai 
Ke Woh Is Kalimah Ke Saath Dili Muhabbat Rakhey Aur Us Muhabbat Ka 
IzhaarZabaan Se Bhi Kare. Allaah Ka Irshaad Hai : 

"Kuch Log Aisey Bhi Hai Jo Allaah Ke 'Alaavah Ma'bood Banaatey Hain (Aur) 
Unse Aisi Muhabbat Karte Hain Jaisi Allaah Se Kami Chaahiye. Aur Jo 

Eemaan Waale Hain Woh Allaah Se Shadeed Muhabbat Rakhtey Hain, Agar 
Zaalim Log Dekhlein Jab 'Azaab ! Tou Kahengey Ke Tamaam Quwwat Allaah Ke 
Paas Hai Aur Allaah Sakht 'Azaab Deney Waala Hai." [Al-Baqarah : 165], 

'Allamah Sulaimaan Bin Sahmaan (Rahimahullaah) Kahte Hai: 

"Deegar Masaail Se Qabl Main "Laa llaaha lllallaah" Ka Woh Matlab Jo 
'Ulamaa Ne Bayaan Kiya Hai Aur Shaikh Abdur Rahmaan Ne Is Kalimey Ke Jo 
Shuroot Zikr Kiye Hain, Woh Batlaana Chaahta Hoon, 

Ya'ni Kalimah Ka ilm, Amal, Eteqaad Ke Unke Baghair Koi Bhi Shakhs Saheeh 
Ma'non Mein Musalmaan Nahi Kehalwa Sakta. Isi Tarah Muhammad Bin 
'Abdul Wahhaab (Rahimahullaah) Ke Bayaan Kardah Dars Nawaaqiz-UI-lslaam 
Bhi Batlaana Chaahta Hoon Ke Yeh Donon Baatein Ya'ni Kalimah Ka 
Mukammil Matlab Aur Islaam Ke Nawaaqiz Hi Asal Bunyaadi Baatein Hai Jin 
Par Deegar Masaail Wa Ahkaam Madaar Hai." 

[Ad-Durar As-Saniyyah Kitaab-At-Tauheed : 2/349] 

Allamah Shaikh Abdur Rahmaan Bin Hasan Aal Ash-Shaikh Kehte Hai : 

Mujhe Is Baat Se Ittefaaq Hai Ke Aksar Log "Laa llaaha lllallaah ,> Zabaan Se 
Tou Kehte Hai Magar Is Ke Matlab Aur Mafhoom Se Naawaaqif Hai Lihaaza 
Aap Saat (7) Baaton Ko Hamesha Madd-e-Nazar Rakhein 

Jo Is Kalimah Se Muta'lliq Hai Aur Unke Baghair Koi Musalmaan Kufr Wa 
Nifaaq Se Mehfooz Nahi Rehsakta Jab Tak Ke Yeh Sab Baatein Us Mein Na 
Aajaye Aur Phir Unke Mutaabiq 'Amal Na Karein. 

Saat Baaton Se Muraad Hain Sidq-e-Dil (Sachchey dil) Se Kalimey Ka Iqraar Is 
Kalimey Ka ILm Us Par Amal, Eteqaad, Itaa'at, Qubool Kama Aur Kalimey Se 
Muhabbat. Lihaaza Is Kalimey Ke Baarey Mein Aisa ILm Zaroori Hai Jo Jahaalat 
Ko Khatm Kardey Aisa Ikhlaas Chaahiye Jo Shirk Ka Khaatma Kare Aisa Sidq 
(sachchaayi) Zaroori Hai Jo Kizb (Jhoot) Ki Nafee (Inkaar) Kare Itna Yaqeen 
Ho Ke Jo Har Qism Ke Shukook Wa Shubhaat Ko Dil Se Nikaal De Is Kalimey Ki 
Muhabbat Dil Mein Itni Ho Ke Jo Nafrat Ko Fanaa Kardey Itni Sachchaayi Se Is 
Kalimey Ko Qubool Kare Ke Radd Karne Ka Shaaibah (Shubah) Tak Na Rahey. 

Munaafiqeen Ki Tarah Na Rahey Ke Zabaan Se Kehte Hai Magar Dil Mein Yaqeen 
Nahi Hai. Mushrikeen-e-Makkah Ki Tarah Bhi Na Baney Ke Kalimah Ka Matlab 
Wa Mafhoom Tou Samajhte The Magar Is Kalimah Ko Qubool Nahi Karte The. 

Is Tarah Is Kalimah Ke Mataalib (Ya'ni Matlab) Ki Aisi Itaa'at Kare Jo Iske 
Taqaazon Aur Huqooq Ko Poora Kare Jo Ke Saheeh Islaam Ke Liye Laazim Wa 
Zaroori Hai, Ab Jo Shakhs Humaare Bayaan Kardah Baaton Par Yaqeen Kare 
Aur In Par 'Amal Karle Tou Woh "Laa llaaha lllallaah" Ka Ma'na Wa Mataalib 
Ko Samajhne Mein Zara Si Bhi Taakheer Nahi Karega. Aur Phir Woh Deen Par 
’Amal Aala Wajhul-Baseerat Karega, Deen Par Saabit Qadam Rahega Aur 
Kabhi Seedhi Raah Se Bhatkega Nahi. in shaa Allaah. 

[Ad-Durar As-Saniyyah, Kitaab-Ut-Tauheed : 2/255] 

[SOURCE: Meeraas-UI-Ambiyaa, Tauheed Ke Sharaaet, Page : 18-25] 

